Document ID: 32007L0024

EUROOPAN PARLAMENTIN JA NEUVOSTON DIREKTIIVI 2007/24/EY,
annettu 23 päivänä toukokuuta 2007,
julkisia rakennusurakoita koskeviin sopimuksiin liittyvien palvelujen tarjoamista koskevien rajoitusten poistamisesta sekä julkisia rakennusurakoita koskevien sopimusten tekemisestä kauppaedustajan tai sivuliikkeiden välityksellä toimivien urakoitsijoiden kanssa annetun neuvoston direktiivin 71/304/ETY kumoamisesta
(ETA:n kannalta merkityksellinen teksti)
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan yhteisön perustamissopimuksen ja erityisesti sen 47 artiklan 2 kohdan sekä 55 ja 95 artiklan,
ottavat huomioon komission ehdotuksen,
ovat kuulleet Euroopan talous- ja sosiaalikomiteaa,
ovat kuulleet alueiden komiteaa,
noudattavat perustamissopimuksen 251 artiklassa määrättyä menettelyä (1),
sekä katsovat seuraavaa:
(1)
Yhteisön säännöstön päivittämisestä ja yksinkertaistamisesta neuvostolle, Euroopan parlamentille, Euroopan talous- ja sosiaalikomitealle ja alueiden komitealle antamassaan tiedonannossa komissio ilmoitti muun muassa aikovansa tarkastella yhteisön säännöstöä selvittääkseen, voidaanko sitä yksinkertaistaa, esimerkiksi kumoamalla vanhentuneita säädöksiä.
(2)
Julkisten rakennusurakoiden alalla hyväksytyt säädökset, joista uusimmat ovat vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta 31 päivänä maaliskuuta 2004 annettu Euroopan parlamentin ja neuvoston direktiivi 2004/17/EY (2) ja julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annettu Euroopan parlamentin ja neuvoston direktiivi 2004/18/EY (3), ja Euroopan yhteisöjen tuomioistuimen oikeuskäytännön kehitys, erityisesti sen asiassa C-76/90, Säger, 25 päivänä heinäkuuta 1991 antama tuomio (4), ovat tehneet mahdolliseksi saavuttaa yhtä korkea tai jopa korkeampi suojelun taso kuin direktiivi 71/304/ETY (5).
(3)
Direktiivi 71/304/ETY olisi siten yhteisön säännöstön yksinkertaistamiseksi kumottava, samalla kuitenkaan vaarantamatta talouden toimijoiden oikeuksia,
OVAT ANTANEET TÄMÄN DIREKTIIVIN:
1 artikla
Kumotaan direktiivi 71/304/ETY.
2 artikla
Tämä direktiivi tulee voimaan päivänä, jona se julkaistaan Euroopan unionin virallisessa lehdessä.
3 artikla
Tämä direktiivi on osoitettu kaikille jäsenvaltioille.
Tehty Brysselissä 23 päivänä toukokuuta 2007.

Labels: 3
9
4
11